EkBass/fiwiki-20250220-pages-articles huggingface dataset:
Aziz Jahjah

Aziz Jahjah (, s. 25. huhtikuuta 1980) on hollantilais-marokkolainen raskaansarjan potkunyrkkeilijä. Hän edustaa Golden Glorya, jossa Jahjahia valmentaa Ramon Dekkers. ==Saavutukset== * 2004 Grand Tournoi de Kickboxing turnauksen mestaruus * 2003 WFCA Potkunyrkkeilyn raskaansarjan maailmanmestaruus * 2002 WFCA Potkunyrkkeilyn alle 82 kiloisten sarjan maailmanmestaruus ==Lähteet== * Aziz Jahjahin profiili Golden Gloryssa * Aziz Jahjah MMAUniverse.comissa Luokka:Marokkolaiset potkunyrkkeilijät Luokka:Alankomaalaiset potkunyrkkeilijät Luokka:Vuonna 1980 syntyneet Luokka:Elävät henkilöt
Turbinaria

Turbinaria on kivikorallien suku, johon kuuluu ainakin 11 lajia.Classification of Scleractinian (Stony) Corals Joitakin niistä pidetään akvaariossa. Niiden muoto on kuppimainen. Polyypit sijaitsevat pienissä pyöreissä rypäissä.Pet education Turbinaria-lajeja tavataan indopasifisella merialueella; monia lajeja Australiasta Aasiaan ulottuvalla vyöhykkeellä mutta muutamia myös Afrikan rannikolla ja Punaisellamerellä. CITES on asettanut rajoituksia lajien T. mesenterina ja T. peltata kaupalle.Quotas CITES 2006 IUCN:n mukaan 11 lajista vain kolme on elinvoimaisia, yksi silmälläpidettävä ja muut vaarantuneita. Niitä uhkaavat korallien vaalenemista aiheuttavat tekijät sekä kahden edellä mainitun lajin osalta kerääminen akvaariokauppaa varten.2008 IUCN Red List of Threatened Species == Lähteet == Luokka:Kivikorallit
Hydnophora

Hydnophora on kivikorallien suku, johon kuuluu ainakin kuusi lajia.Classification of Scleractinian (Stony) Corals Joitakin niistä pidetään akvaariossa. Niiden kasvutapa on haarova ja väri yleensä vihreänsävyinen. Niiden polyypeistä erittyy runsaasti polttavaa nestettä, joten akvaariossa ne on sijoitettava tarpeeksi kauas muista lajeista.The Marine Center Kuudesta lajista yksi on luokiteltu erittäin uhanalaiseksi, kaksi silmälläpidettäviksi. CITES on asettanut kiintiöitä lajien H. exesa, H. microconos ja H. rigida kaupalle.Quotas CITES 2005 == Lajit == * Hydnophora bonsai – erittäin uhanalainen lajiIUCN 2008 * H. exesa – silmälläpidettävä * H. grandis – elinvoimainen * H. microconos – silmälläpidettävä * H. pilosa – elinvoimainen * H. rigida – elinvoimainen == Lähteet == == Aiheesta muualla == *Easy reefer Luokka:Kivikorallit
Sala IBK

Sala IBK on ruotsalainen 21. syyskuuta 1979 perustettu salibandyn erikoisseura ja samalla maailman ensimmäinen salibandyseura. Seuraa oli perustamassa Crister Gustafsson, josta myöhemmin tuli Kansainvälisen Salibandyliiton ensimmäinen puheenjohtaja. Seura yhdessä Gustafssonin kanssa oli ensimmäisiä, jotka pyrkivät viemään lajia kilpaurheilun suuntaan. == Lähteet == Luokka:Salan kunta Luokka:Ruotsalaiset salibandyseurat Luokka:Vuonna 1979 perustetut urheiluseurat
Harlekiinipenkoja

Harlekiinipenkoja (Orthonyx temminckii) eli aiemmalta nimeltään kirjomaatimali on itäisessä Australiassa elävä penkojien heimoon kuuluva varpuslintu. == Koko ja ulkonäkö == Kooltaan harlekiinipenkoja on noin 18-20 cm. Koirasharlekiinipenkoja on päästään ja kyljistään väriltään harmaa. Selkä on oliivinvihreä. Siivet ovat lyhyet ja pyöreäpäiset ja niissä on harmaita pystyjuovia. Lyhyen leveän pyrstön päässä erottuu selvästi piikkejä. Harlekiinipenkojanaaraat muistuttavat ulkonäöltään koiraita, mutta naaraiden kurkku on ruosteenruskea, kun se koirailla on valkoinen. == Levinneisyys ja elinympäristö == Harlekiinipenkojaa tavataan Australian itärannikolla Uudesta Etelä-Walesista ja Queenslandista. Lajin elinympäristöä ovat kosteat subtrooppiset tai lauhkeat metsät ja niiden läheiset kosteat alueet. Erityisesti laji viihtyy metsissä, joiden pohjakerroksissa on runsaasti lehtiainesta. Laji viettää piileskelevää elämää ja vaaran uhatessa mieluummin juoksee pakoon kuin lentää. == Elintavat == Harlekiinipenkojat elävät yleensä pareittain. Lajin pesimäaika on kesäkuusta syyskuulle. Harlekiinipenkojat rakentavat kupolimaisen pesänsä maahan lehdistä, sammaleesta ja risuista. Pesän sivulla on maantasolla oleva kulkuaukko. Naaras munii pesään yhdestä kolmeen munaa, joita se hautoo yli kolme viikkoa. Poikasiaan naaras ruokkii koiraan tuomalla ravinnolla. == Ravinto == Harlekiinipenkojat ruokailevat yleensä yksin, pareittain tai pieninä ryhminä. Linnun ravinto koostuu selkärangattomista, joita se etsii vahvoilla jaloillaan raapien maahan pudonnutta lehtiainesta. Laji käyttää ravinnonhankinnassa hyödykseen myös piikikästä pyrstöään. Harlekiinipenkojat jättävät jälkeensä pieniä paljaita laikkuja paikoissa, joissa ne ovat ruokailleet. == Lähteet == Luokka:Penkojat
Jatkoaika

Jatkoaika on useiden urheilulajien sääntöihin kuuluva ylimääräinen peliaika, joka pelataan tasatulokseen päättyneen varsinaisen peliajan jälkeen, jos ottelun voittaja on saatava ratkaistua. Jatkoajan kesto on määritelty kunkin lajin säännöissä. ==Jalkapallo== Jalkapallossa on tavallisesti kaksi 45 minuutin pituista puoliaikaa. Jos ottelu on tasan ja sitä ei voi päättää tasapeliin (esimerkiksi pudotuspelimuotoisissa cup-turnauksissa), pelataan yleensä kaksi kertaa viidentoista minuutin jatko-ottelu. Joissakin turnauksissa on käytetty kultainen maali tai hopeinen maali -sääntöä (peli ratkeaa heti, kun on tehty maali tai sen puoliajan lopussa jossa maali on tehty), mutta yleensä jatko-ottelu pelataan loppuun ja ottelun tulokseksi merkitään varsinaisessa ja jatko-ottelussa tehtyjen maalien summa. Mikäli jatko-ottelukin päättyy tasan, voittaja ratkaistaan yleensä rangaistuspotkukilpailussa. ==Jääkiekko== Jääkiekossa on tavallisesti kolme 20 minuutin pituista erää. Jos ottelu on niiden jälkeen tasan, pelataan yleensä jatkoaika. Se pelataan aina äkkikuolemaperiaatteella eli peli ratkeaa, kun syntyy maali. Erien pituudesta on vaihtelua: joissakin peleissä pelataan 20 minuutin jatkoeriä, kunnes tehdään maali (esimerkiksi ammattilaissarjojen pudotuspelit); toisaalta voidaan pelata ennaltamäärätty aika (5–20 min), jonka jälkeen on rangaistuslaukauskilpailu. Näin toimitaan turnauksissa ja ammattilaissarjojen runkosarjaotteluissa. Nykyään jääkiekossa ottelu ei voi päättyä tasapeliin; tasapelit olivat yleisiä vielä 2000-luvun alussa ennen sääntömuutoksia. ==Käsipallo== Käsipallossa pelataan yleensä kaksi viiden minuutin mittaista jatkoerää. Jos peli on niiden jälkeen edelleen tasan, pelataan toiset kaksi viisiminuuttista erää. Näiden jälkeen ottelu ratkaistaan rangaistusheittokilpailussa. ==Lähteet== Luokka:Urheilutermit Luokka:Jalkapallon säännöt Luokka:Käsipallo Luokka:Jääkiekkotermit
Kara (kaupunki)

Kara on kaupunki Togon pohjoisosissa. Kara on samannimisen alueen pääkaupunki, ja sen väkiluku on sadan tuhannen paikkeilla. Kaupunki sijaitsee 413 km pääkaupunki Lomésta pohjoiseen. Kaupungissa on vilkas tori sekä loistohotelleja. Togon entinen presidentti Gnassingbé Eyadéma syntyi Karan lähistöllä. ==Lähteet== *gazetteer.de ==Aiheesta muualla== Luokka:Togon kaupungit
Chrono Cross

Chrono Cross on Squaren kehittämä ja julkaisema roolipeli. Peli on julkaistu vuonna PlayStationille. Peli on henkinen seuraaja Super Nintendo Entertainment System:ille julkaistulle Chrono Trigger:lle. == Pelaaminen == Peli on virallisesti seuraaja Chrono Triggerille, mutta peli on itsenäinen omilla hahmoillaan, tarinalla ja useilla päätöksillä. Pelin teemana on edeltäjänsä tavoin ajassa matkustaminen ja asioiden korjaaminen. Pelin taistelumekaniikka on luonteeltaan vuoropohjainen, mutta hahmojen ei tarvitse odottaa vuoroaan staminan riittäessä. == Vastaanotto == Peli on saanut GameSpotin arvostelussa arvosanaksi täydet 10/10 pistettä. IGN antoi pelille arvosanaksi 9.7/10 arvostelussaan. == Myynti == Peli on myynyt noin 1,7 miljoonaa kappaletta vuoden 2017 loppuun mennessä. == Uusintajulkaisu == Helmikuun 2022 Nintendo Direct -lähetyksessä paljastettiin, että pelistä julkaistaan remasteroitu versio 7. huhtikuuta. Remasteroitu versio julkaistaan nimellä Chrono Cross: The Radical Dreamers Edition ja sen myötä peli julkaistaan ensimmäistä kertaa Euroopassa. Uusintajulkaisussa on uutta taidetta ja hahmojen uudellensuunnittelu, josta vastaa Nobuteru Yuuki, sekä paranettu taustamusiikki, josta vastaa Yasunori Mitsuda. == Lähteet == == Aiheesta muualla == * Luokka:PlayStation-pelit Luokka:Vuoden 1999 videopelit Luokka:Chrono
Siemennesteen juominen

Siemennesteen juominen tarkoittaa siemennesteen nauttimista yleensä joko eroottisin tai uskomuksellisin perustein. == Seksissä ja erotiikassa == Seksuaalisessa kanssakäymisessä siemennestettä niellään useimmiten suuseksin kliimaksissa, jos mies laukeaa partnerinsa suuhun. Siemennesteen nieleminen on yleinen aihe kovemmassa hardcore-pornografiassa. On olemassa myös seksuaalisia fetissejä siemennesteen juomiseen erillisistä astioista. Esimerkiksi onomatopoeettinen nielemistä kuvaava japanilainen termi gokkun (ゴックン) tarkoittaa bukkaken kaltaista pornografian alalajia, joka keskittyy kuvaamaan suurten siemennestemäärien nielemistä. == Terveysvaikutukset == === Hyödyt === Siemenneste muodostuu pääosin vedestä, mutta sisältää myös jonkin verran proteiineja sekä pieniä määriä sinkin ja kalsiumin kaltaisia mineraaleja. Siemenneste sisältää noin 5–7 kaloria teelusikallista kohti. Tutkimukset osoittavat siemennesteen omaavan antidepressanttisia ominaisuuksia sen sisältämien adrenaliinin sekä mielialaa säätelevien hormonien ansiosta. Siemennesteen on myös todettu vähentävän raskausmyrkytyksen riskiä. === Riskit === Terveen miehen siemennesteen juomisesta ei ole terveydellistä haittaa. Sen sijaan siemennesteen juominen altistaa mahdollisille sukupuolitaudeille, kuten HIV:lle ja herpekselle, jos mies on näiden kantaja. Riski on suurempi, jos suun limakalvolla on haavautumia. Vaikka siemennestettä säilöttäisiin jonkin aikaa ennen nauttimista, saattavat virukset säilyä kehon ulkopuolellakin tartuntakykyisinä. == Uskomukselliset vaikutukset == Jotkut Papua-Uuden- Guinean alkuasukasheimot harjoittavat siemennesteen juomista. Heimon nuoret miespuoliset jäsenet juovat heimon vanhimpien siemennestettä, jonka uskotaan sisältävän heidän miehuutensa. Näin heidän voimansa ja valtansa välittyy nuoremmille polville. Toiminnan harjoittamiseen sisältyy yleensä fellaatio. == Lähteet == Luokka:Pornografia Luokka:Siemenneste Luokka:Seksuaalinen toiminta en:Semen#Semen ingestion
Jalkahiki

Jalkahiki on jalkaterästä peräisin oleva hiki ja tämän aiheuttama tuoksu, jota pidetään usein epämiellyttävänä. Jalkahiki syntyy pidettäessä jalkaterää kauan ilmastoimattomassa tilassa kuten sukassa ja kengässä. Jalassa on tiheään hikirauhasia, joiden synnyttämä hiki yhdessä bakteerien kanssa muodostaa tuoksun. Mahdolliset karvat jalkaterässä voimistavat jalkahien hajua suurentamalla jalkaterän pinta-alaa, johon bakteerit levittyvät. Sukkien materiaali voi vaikuttaa jalkahien voimakkuuteen. Polyesteri ja nylon ovat yleisiä sukkamateriaaleja, jotka eivät hengitä yhtä hyvin kuin esimerkiksi puuvilla, ja voimistavat jalkahien tuoksua.Smelly Feet (Foot Odor) ePodiatry.com Sukat imevät jonkin verran hikeä, joten kenkien pitäminen ilman sukkia lisää hien määrää jalkaterässä, mikä lisää tuoksua aiheuttavia bakteereita. ==Tuoksu ja koostumus== Jalkahien tuoksua kuvaillaan esimerkiksi tukevaksi ja juustoiseksi, etikkamaiseksi ja ammoniakkimaiseksi. Sinihomejuustojenkin valmistuksessa käytettyjä Brevibacterium-sukuun kuuluvia bakteereita pidetään suurimpina jalkahien aiheuttajina, sillä ne käyttävät ravintonaan etenkin jalkapohjien ja varpaanvälien kuollutta ihoa. Tässä prosessissa metioniini muuttuu metyylimerkaptaaniksi, jolla on rikkimäinen tuoksu.Betsy's Bacteria Wheaton College Quarterly Myös propionihappoa on havaittu jalkahiessä. Sen lähteenä ovat propionibakteerit, jotka viihtyvät talirauhaskanavissa. Tätä pidetään etikkamaisen jalkahien tuoksun lähteenä, sillä propionihappo on kemiallisesti samankaltainen etikkahapon kanssa. ==Jalkahien torjunta== Jalkahien välttämiseksi on vaihdettava sukat ja kengät tarpeeksi usein, käytettävä hengittäviä sukkamateriaaleja ja pestävä jalat säännöllisesti. Jalkahien torjuntaan voidaan käyttää erityisiä jalka- ja kenkädeodorantteja. Varhaisimpiin kenkädeodorantteihin kuului maustepippuri, jota venäläiset sotilaat laittoivat 1800-luvulla saappaisiinsa. Lisäksi on kehitetty erilaisia jauheita sekä aktiivihiiltä hyödyntäviä pohjallisia (hajunsyöjiä) pitämään jalkaterät kuivina. ==Lähteet== Luokka:Alaraajat Luokka:Elimistön eritteet
Totuuden rakastaminen

Totuuden rakastaminen: Tieteenfilosofisia esseitä on vuonna 2003 ilmestynyt Ilkka Niiniluodon kirjoituskokoelma, jonka tekstit käsittelevät yleistajuisesti tieteen luonnetta ja asemaa. Kirjan johtoajatuksena on kriittisen tieteellisen realismin puolustaminen. Niiniluoto arvostelee erilaisia relativistisia, konstruktivistisia ja postmodernistisia ”tieteenvastaisia” käsityksiä. Niiniluodon mukaan kokoelman tekstit täydentävät näkemyksiä, joita tekijä on aiemmin kehitellyt teoksissa Johdatus tieteenfilosofiaan: Käsitteen- ja teorianmuodostus (1980), Tieteellinen päättely ja selittäminen (1983), Tiede, filosofia ja maailmankatsomus (1984) sekä Maailma, minä ja kulttuuri (1990). Hän on kiteyttänyt kokoelmaan koottujen esseiden heijastamaa kokonaiskäsitystä tieteestä myös englanninkielisessä teoksessaan Critical scientific realism (Oxford University Press, 1999).Esipuhe. == Vastaanotto == Jyrki Alenius kirjoitti Helsingin Sanomien arvostelussaan, että vaikka teos on ehdottomasti luettavaa ja taattua tekijänsä tuotantoa, on paikallaan varoituksen sana: ”Niiniluodon argumentaatio on terävyydessäänkin sen verran rauhallista ja kiihkotonta, että hitaampi saattaa helposti erehtyä pitämään johtopäätöksiä selviöinä, jotka eivät voisikaan olla toisin.” Niiniluodon ajattelun heikoksi kohdaksi hän esittää Karl Popperin kolmen maailman teorian. == Lähteet == Luokka:Suomalaiset esseekokoelmat Luokka:Kirjat tieteenfilosofiasta Luokka:Vuoden 2003 kirjat
Vähä Koukkujärvi (Hämeenlinna, Evo)

Vähä Koukkujärvi on kooltaan pieni järvi, suuri hehtaarin kokoinen metsäinen lampi, joka kuuluu Metsähallituksen luontopalvelut -tulosyksikölle, ja joka on osa Evon virkistyskalastusalueen ja erityisesti Evon virkistyskalastusalueeseen. Se on Metsähallituksen kalastuslupaa edellyttävä kalastuslue. Vähä Koukkujärvi on tarkoitettu alle 12-vuotiaille tai liikuntarajoitteisille kalastajille, minkä vuoksi se on ympäristöltään hyvin varusteltu alue. Vähä-Koukkujärveä kiertää kolmen, osin neljän tasaisen lankun levyiset pitkospuut, joiden varrella on useita puisia kaiteilla varustettuja lavoja, joilta voi kalastaa. Yhtenäiset pitkospuut puuttuvat lounaasta, jossa Vähä Koukkujärven ja sen lammen välitse kulkee vain kaksi lankuilla päällystämätöntä maalaamatonta tai pinnoittamatonta teräsputkea. Kalastus on sallittu mato-ongella ja virvelillä. Ootto-ongen käyttö on kiellettyä. Alueella sisäänajotien ja pysäköimispaikan lähellä on vaja haloille, laavu ja tulisija.Evon virkistyskalastusalue Kalastajan Maailma Evolla on lasten oma järvi Metsähallituksen == Lähteet == Luokka:Kalastusalueet Luokka:Lammin järvet Luokka:Ekojärven valuma-alue Luokka:Evon retkeilyalue
Heitto-onki

Heitto-onki on virveli, johon on kiinnitetty koho-onki. Erona tavalliseen koho-onkeen on se, että onki voidaan heittää kauas veneestä tai rannasta ja suuren kalan väsyttäminen helpottuu, kun kelalla on ylimääräistä siimaa. ==Luvat== Heitto-onginta ei ole samalla tavalla jokamiehenoikeus kuin onkiminen ja pilkkiminen, sillä siinä käytettävät välineet ovat heittokalastukseen sopivia.http://www.mmm.fi/fi/index/etusivu/kalastus_riista_porot/vapaa_ajankalastus/mita_lupia_tarvitsen/onkiminen_pikkiminen.html MMM - Onkiminen ja pilkkiminen ==Lähteet== Luokka:Onget
Dubbie Bowie

thumb|Dubbie Bowie Russell ”Dubbie” Bowie (24. elokuuta 1880 Montreal, Quebec - 8\. huhtikuuta 1959) oli kanadalainen jääkiekkoilija, jota yleisesti pidetään yhtenä parhaista NHL -liigaa edeltävän ajan pelaajista urheilumuodon historiassa. Bowie pelasi hyökkääjänä lukuisissa Montrealin amatöörijoukkueissa jo 1890-luvulla teini-ikäisenä ja sekä Montreal Victorias -seurassa Kanadan amatöörikiekkoliiga CAHL:ssa että itäisen Kanadan amatöörisarja ECAHA:ssa vuodesta 1896 vuoteen 1908. Hän saavutti maalikuninkuuden viidesti ja viimeisteli ennennäkemättömät 234 osumaa 80 virallisessa liigapelissä. Bowie pelasi Victoriasin Stanley Cupin voittajajoukkueessa 1898. Etevänä mailankäsittelijänä, nimenomaan epätavallisen lyhyen mailan käyttäjänä, tunnettu Dubbie Bowie on valittu moniin 1900-luvun alkupuolen tähdistöjoukkueisiin ja parhaiden hyökkääjien gallerioihin. 20\. helmikuuta 1901 Bowie teki Montreal Victoriasin paidassa seitsemän maalia yhdessä ottelussa ja kaksi viikkoa myöhemmin kuusi maalia ottelussa Montreal Shamrocksia vastaan. Kauden päättyessä hän oli viimeistellyt 24 maalia, 14 enemmän kuin toiseksi paras. Uran keskiarvoksi muodostui melkein kolme maalia ottelua kohden ja aikuisten pääsarjatasolla saavutusta pystyi uhkaamaan vain Frank McGee. Hänet otettiin Hockey Hall of Fameen ensimmäisessä pelaajaryhmässä, kun kunniagalleria muodostettiin vuonna 1947. ==Lähteet== * Charles Coleman, Trail of the Stanley Cup Vol I., National Hockey League, 1966 === Viitteet === ==Aiheesta muualla== * Esittely Legends of Hockeyssa Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1880 syntyneet Luokka:Vuonna 1959 kuolleet
Hybridipolkupyörä

Hybridipolkupyörä on polkupyörä, joka yhdistää maantiepyörän ja maastopyörän ominaisuuksia. Pyörätyyppi on varsin suosittu, koska se soveltuu monenlaiseen ajoon. Yleensä hybrideissä on 622 mm (28") vanteet, jotka erottivat ne alkuun maastopyöristä niissä käytettyjen 559 mm (26") vanteiden sijasta. Nykyisin kuitenkin myös maastopyörissä käytetään yleensä 29-tuumaisia renkaita, joiden vanteiden halkaisija on myös 622 mm. Hybridipyörien rengasleveys on kuitenkin yleensä kapeampi kuin maastopyörissä. Vaihteistot ja jarrutekniikka ovat samankaltaista maastopyörien kanssa, joskin pelkästään hybrideihin tarkoitettuja osiakin on olemassa. Rungon mitoitus hybrideissä vaihtelee melko paljon, jotkut mallit ovat pitkähköjä, maantiepyörää muistuttavia, jotkut taas hyvinkin pystyssä ajettavia parhaiten lyhyille matkoille ja kaupunkiin sopivia. == Lähteet == Luokka:Polkupyörät
Potkupyörä

Potkupyörä (juoksupyörä) on polkupyörän edeltäjä. Siinä istutaan satulassa ohjaten ajoneuvoa, mutta liike-energia ei välity jaloista pyöriin polkimien kautta, vaan siten, että ajaja potkii jaloilla lisää vauhtia. Nykyään potkupyöriä valmistetaan lähinnä pikkulapsille pyöräilyn opetteluun. Potkupyörällä voi opetella tasapainon pitämistä. Apurattailla varustettu polkupyörä sopii polkemisen opetteluun. == Historiaa == Saksalaisen vapaaherra Karl Draisin tiedetään patentoineen vuonna 1817 ensimmäisen etäisesti polkupyörää jollain tapaa muistuttavan puisen kulkuvälineen, potkupyörän,Mikko Kylliäinen, Juoksukoneita ja velomobiileita - Polkupyörän historiografia; Tekniikan Waiheita 4/06, sivu 31; Tekniikan Historian Seura jota kutsutaan draisiiniksi.ADFC (Allgemeiner Deutscher Fahrrad-club) Mannheim, Karl Drais. Viitattu 7.4.2008.Keposti Potkupostia Ketkupolkka ry:n jäsenille, jäsenkirje numero 4 Marraskuu 2000 Viitattu 6.4.2008. Tästä mallista puuttuivat polkimet, ja liikkeelle päästiin potkimalla maasta vauhtia. Potkupyörä ja sen lukuisat jäljitelmät 1800-luvulla saivatkin nopeasti englantilaisilta pilkkanimen ”keikarinhevonen” (engl. dandy-horse) juuri tämän epäkäytännöllisen liikkumatavan vuoksi. == Potkupyörämerkkejä == * Islabikes * Jupiter * Strider (Yhdysvallat, Etelä Dakota)http://www.stridersuomi.com/ == Katso myös == *Potkulauta == Lähteet == == Aiheesta muualla == Luokka:Polkupyörät
Velosipedi

Velosipedi tarkoittaa sellaista polkupyörää, jossa ei ole ketjuja ja jonka polkimet on yhdistetty etupyörään vipuvarsin. Tämän nykyisen polkupyörän edeltäjän kehitti pariisilainen vaunuseppä Pierre Michaux vuonna 1861Sidwells, Chris: Suuri pyöräkirja, sivut 1-11; WSOY, ISBN 951-0-28648-6, ja sen patentoi hänen palveluksessaan toiminut Pierre Lallemet Yhdysvalloissa vuonna 1866.Kylliäinen 2007, s. 18. Venäjän kielessä sana velosiped tarkoittaa kuitenkin edelleen kaikkia polkupyöriä, myös nykyaikaisia. Englantilaiset nimitykset ordinary ja penny-farthing annettiin velosipedistä parannetuille malleille, joissa etupyörä oli huomattavasti suurempi kuin takapyörä. Tähän pyörämalliin päädyttiin, koska polkupyörän saattoi saada kulkemaan nopeammin sillä perusteella, että iso pyörä kulkee yhdellä kampikierroksella pidemmän matkan kuin pieni. Nopeuden havaittiin olevan hyödyksi etenkin kilpailukäytössä. Ennen 1880-lukua polkupyörää kutsuttiin Suomessa velosipediksi, velocipediksi, pikarattaaksi, polkurattaaksi tai pikakulkuriksi.Kipajalka ja kinttukone, Kotus Vaikka sanaa polkupyörä käytettiin jo ennen vuotta 1886, valokuvaaja, kirjailija, kääntäjä ja toimittaja I. K. Inha mainitaan yleensä sanan keksijänä. Inha matkusti erikoisvalmisteisella polkupyörällä kuvausmatkoillaan ja välitti englantilaisia polkupyöriä myytäväksi 1880-luvulla.Kylliäinen 2007, s. 54–55. ==Lähteet== * Kylliäinen, Mikko: ”Juoksukoneesta ketjuvetoiseen polkupyörään”. Kirjassa === Viitteet === == Aiheesta muualla == Luokka:Polkupyörät Luokka:1800-luvun keksinnöt hu:Velocipéd
Turvapolkupyörä

Turvapolkupyörä on ensimmäinen nykyaikaisen kaltainen polkupyörä, jonka kehitti englantilainen John Starley vuonna 1885 velosipedin tilalle. Turvapolkupyörän polkimet eivät olleet enää etupyörään kiinteästi kiinnitettyjä, vaan polkimet kiinnitettiin polkupyörän runkoon, josta voima siirrettiin hammasrattain ja ketjuvedolla takapyörälle. Tämä teki ajamisesta ja tasapainon säilytämisestä helpompaa. Myös molemmat pyörät olivat suunnilleen saman kokoisia, jolloin ajajan jalat ylettyivät maahan saakka. Tämä teki liikkeelle lähdöstä ja pysähtymisestä turvallisempaa, minkä vuoksi pyörää alettiin kutsua turvapolkupyöräksi. Ilman kumitäytteisiä pyöriä polkupyörät olivat olleet ”luidentäristäjiä” sen aikaisilla huonokuntoisilla teillä. John Boyd Dunlop keksi polkupyörän ilmatäytteisen renkaan vuonna 1887. Ilmatäytteisen renkaan avustuksella turvapolkupyörästä kehittyi kymmenessä vuodessa maailmanlaajuisesti polkupyörän perusmalli.Chaline 2012, s. 55–57. Starley oli käyttänyt jo aiemmin tuotenimeä Rover valmistamissaan pyörissä, ja muutti vuonna 1896 yhtiönsä nimen muotoon The Rover Cycle Company Ltd. Yhtiö aloitti jo vuonna 1904 myös Rover-autojen tuotannon. Turvapolkupyörällä oli odottamaton seuraus naisten vapautusliikkeelle. Velosipedilla eivät naiset saaneet tai hameen kanssa voineet pyöräillä, mutta turvapolkupyörällä se jo onnistui hameenkin kanssa. Laajempi kamppailu naisten oikeuksien puolesta alkoi, kun naiset pääsivät suuremmalla joukolla liikkeelle turvapolkupyörällä ja saivat nauttia uudenlaisesta vapaudesta. Jo vuonna 1895 ensimmäinen nainen, Annie Kopchovsky (1870–1947), joka tunnetaan paremmin nimellä Annie Londonderry, ajoi maailman ympäri polkupyörällä. Matka kesti 15 kuukautta. Suurta pahennusta aiheutti se, että hän ajoi suuren osan matkasta pukeutuneena väljiin housuihin.Chaline 2012, s. 56. == Lähteet == * === Viitteet === Luokka:Polkupyörät Luokka:1800-luvun keksinnöt
Yours Truly, Johnny Dollar

Yours Truly, Johnny Dollar oli yhdysvaltalainen jännityskuunnelmasarja, jota CBS esitti 11. helmikuuta 1949 ja 30. syyskuuta 1962 välisenä aikana. Sarjan päähahmona oli freelance-vakuutusetsivä Johnny Dollar, jota esitti radioimattomat pilottijaksot mukaan lukien vuosien varrella kahdeksan eri näyttelijää. Kaikkiaan jaksoja tehtiin 811 kappaletta, joista yli 700 on säilynyt. Yours Truly, Johnny Dollar ja samana päivänä päättynyt Suspense olivat päättyessään Yhdysvaltojen ainoat valtakunnallisissa verkoissa esitetyt radiokuunnelmasarjat. ==Johnny Dollaria esittäneet näyttelijät== * Dick Powell (vuoden 1948 pilottijakso) * Charles Russell (helmikuu 1949 – tammikuu 1950) * Edmond O'Brien (helmikuu 1950 – syyskuu 1952) * John Lund (marraskuu 1952 – syyskuu 1954) * Gerald Mohr (vuoden 1955 pilottijakso) * Bob Bailey (lokakuu 1955 – marraskuu 1960) * Bob Readick (joulukuu 1960 – kesäkuu 1961) * Mandel Kramer (kesäkuu 1961 – syyskuu 1962) ==Lähteet== ==Aiheesta muualla== *Old Time Radio Researchers Groupin sertifioima Yours Truly, Johnny Dollar -kokoelma archive.org -sivustolla Luokka:Yhdysvaltalaiset radiokuunnelmat
Kintterönsuon aarnimetsä

Yksityinen luonnonsuojelualue Kintterönsuon aarnimetsä Metsätyyppi lehtometsä Pinta-ala 3 ha Sijainti Sijainti Kunta Salpakangas/Hollola Kansalaisen Karttapaikka Karttapaikka Kasvit Puut Kintterönsuon aarnimetsä on luonnonsuojelulailla (20.12.1996/1096 muu luonnonsuojelualue: yksityinen luonnonsuojelualue, luonnonsuojelu yksityiselle kuuluvalla alueella 24 §) perustettu luonnonsuojelualue Hollolassa. Sen pinta-ala on kolme hehtaaria. Se sijaitsee osittain Kintterönsuolla ja sen länsipuolella, Messiläntien itäpuolella Televisiotien risteyksen pohjoispuolella. Kintterönsuo, joka ei pääosiltaan kuulu Kintterönsuon aarnimetsään, on korpirämettä ja isovarpuista rämettä. Alueelle pääsee maantietä pitkin Messiläntietä, jota kuljetaan Televisiotien risteyksen kohdalle. Kintterönsuo kuuluu Lahden seudulla eloperäisiä maalajeja edustavana yhdessä Linnaistensuon, Luhdanjoen laakson ja Kilpiäistenpohjan kanssa merkittävimpiin turvealueisiin. ==Muuta== *Säädösperuste: Luonnonsuojelulaki 20.12.1996/1096 muu luonnonsuojelualue: yksityinen luonnonsuojelualue (luonnonsuojelu yksityiselle kuuluvalla alueella 24 § ) *IUCN-luokitus: IV Habitat/species management area: protected area managed mainly for conservation through management intervenion - area of land/or sea subject to active intervention for management purposes so as to ensure the maintenance of habitats to meet requirements of specific species. ==Lähteet== *Hollolan turvevarat ja niiden käyttökelpoisuus, sivu 41, Erkki Raikamo, p 13.6/80/3, osaraportti Päijät-Hämeen turvevarojen kokonaisselvityksessä, Geologian tutkimuslaitos, 1980 Luokka:Aarniometsät Luokka:Päijät-Hämeen luonnonsuojelualueet Luokka:Hollolan luonto Luokka:Suomen metsät
Skvaleeni

Skvaleeni (C30H50) on eliöissä luonnollisesti esiintyvä hiilivety ja triterpeeni. Ensimmäisen kerran skvaleenia eristettiin haikalojen maksaöljystä. Myöhemmin yhdistettä löydettiin myös rotan maksasta ja hiivoista. Skvaleenia on runsaasti myös eräissä kasvien siemenissä ja öljyissä, kuten amarantissa ja oliiviöljyssä. == Biosynteesi == Skvaleenin biosynteesi kahdesta farnesyylipyrofosfaattimolekyylistä tapahtuu kahdessa vaiheessa. Kumpaakin vaihetta katalysoi skvaleenisyntaasientsyymi. Biosynteesin ensimmäisessä vaiheessa kahdesta farnesyylipyrofosfaattimolekyylistä muodostuu välituote nimeltään preskvaleenipyrofosfaatti. Toisessa vaiheessa preskvaleenipyrofosfaatti hajoaa spontaanisti ja rakenne järjestyy uudelleen skvaleenimolekyyliksi. == Steroidien synteesi == Skvaleeni on kaikkien steroidien esiaste. Skvaleenista muodostuu lanosterolia, josta steroidit kehittyvät. Lanosterolista eliöiden entsyymit muokkaavat muun muassa kolesterolia. == Skvaleenin vaikutukset terveyteen == Skvaleeni on steroidisynteesin välituote ja runsaasti skvaleenia sisältävien tuotteiden kuten oliiviöljyn käyttäminen voi nostaa veriseerumin kolesteroliarvoja. Skvaleenin on todettu myös olevan antioksidantti ja ehkäisevän siten rintasyöpää. == Lähteet == == Aiheesta muualla == *Terveysportti, metatesaurus: Skvaleeni *Human Metabolome Database: Squalene *Food Component Database (FooDB): (all-E)-Squalene *Kyoto Encyclopedia of Genes and Genomes (KEGG): Squalene *ChemBlink: (E,E,E,E)-Squalene *Liber Herbarum II: Skvaleenia sisältäviä kasveja *Dr. Duke's Phytochemical and Ethnobotanical Databases: Squalene *Pherobase: Semiochemical - squalene Luokka:Terpeenit
Marié Digby

Marié Christina Digby (s. 16. huhtikuuta 1983) on yhdysvaltalainen muusikko. Hänet tunnetaan muun muassa YouTubessa paljon huomiota herättäneestä Rihannan kappaleen Umbrella akustisesta versiosta. Hänellä on levytyssopimus Disneyn Hollywood Recordsin kanssa. == Elämäkerta == Digby, jonka äiti on japanilainen ja isä on irlantilaisamerikkalainen, on vanhin kolmesta sisaruksesta. Hänen sisaruksensa ovat Naomi (s. 12. joulukuuta 1985) ja Erina (s. 8. elokuuta 1987). Hän alkoi kirjoittaa kappaleita lukion aikana Los Angelesissa, Kaliforniassa. Digbyn opiskellessa vielä Kalifornian yliopistossa, hän nousi julkisuuteen voitettuaan 2004 Pantene Pro-Voice -kilpailun laulullaan Miss Invisible. Pääpalkintona oli työskentely ammattilaistuottajan kanssa albumilla, 5000 dollaria ja esiintyminen lavalla muiden huippuesiintyjien kanssa. == Aiheesta muualla == *Marié Digbyn kotisivut *Marié Digby YouTubessa Luokka:Yhdysvaltalaiset muusikot Luokka:Vuonna 1983 syntyneet Luokka:Elävät henkilöt
Judon maailmanmestaruuskilpailut

Judon maailmanmestaruuskilpailut ovat kansainvälisen judoliiton järjestämät judon merkittävimmät arvokilpailut yhdessä olympialaisten judoturnauksen kanssa. Ensimmäiset miesten maailmanmestaruuskilpailut järjestettiin Tokiossa 1956 ja ensimmäiset naisten kilpailut New Yorkissa 1980. Vuodesta 1987 lähtien naiset ja miehet ovat kilpailleet samoissa kilpailuissa. MM-kilpailut järjestettiin aiemmin kahden vuoden välein, vuodesta 2010 lähtien olympiavuosia lukuun ottamatta joka vuosi. Vuodesta 1994 lähtien on järjestetty lisäksi MM-joukkuekilpailu. Se järjestettiin neljän vuoden välein vuoteen 2006, jonka jälkeen tapahtumasta tuli jokavuotinen. == Kilpailupaikat == === Miehet === Vuosi Kaupunki Maa 1956 Tokio Japani 1958 Tokio Japani 1961 Pariisi Ranska 1965 Rio de Janeiro Brasilia 1967 Salt Lake City Yhdysvallat 1969 México Meksiko 1971 Ludwigshafen am Rhein Saksan liittotasavalta 1973 Lausanne Sveitsi 1975 Wien Itävalta 1979 Pariisi Ranska 1981 Maastricht Alankomaat 1983 Moskova Neuvostoliitto 1985 Soul Korean tasavalta === Naiset === Vuosi Kaupunki Maa 1980 New York City Yhdysvallat 1982 Pariisi Ranska 1984 Wien Itävalta 1986 Maastricht Alankomaat === Yhteiset kilpailut === Vuosi Kaupunki Maa 1987 Essen Saksan liittotasavalta 1989 Belgrad Jugoslavia 1991 Barcelona Espanja 1993 Hamilton Kanada 1995 Chiba Japani 1997 Pariisi Ranska 1999 Birmingham Yhdistynyt kuningaskunta 2001 München Saksa 2003 Osaka Japani 2005 Kairo Egypti 2007 Rio de Janeiro Brasilia 2009 Rotterdam Alankomaat 2010 Tokio Japani 2011 Pariisi Ranska 2013 Rio de Janeiro Brasilia 2014 Tšeljabinsk Venäjä 2015 Astana Kazakstan 2017 Budapest Unkari 2018 Baku Azerbaidžan 2019 Tokio Japani 2021 Budapest Unkari 2022 Taškent Uzbekistan 2023 Doha Qatar 2024 Abu Dhabi Yhdistyneet arabiemiraatit == Aiheesta muualla == *Kansainvälisen judoliiton sivusto *
Naoufal Benazzouz

Naoufal Benazzouz (s. 25. toukokuuta 1979 Al Hoceima, Marokko) on marokkolais- ranskalainen raskaansarjan potkunyrkkeilijä. Hän on voittanut muun muassa neljäkertaa Marokon potkunyrkkeilyn mestaruuden, sekä kerran Euroopan- mestaruuden vuonna 2002. ==Saavutukset== * 2006 K-1 World GP:n kolmas * 2005 K-1 World GP:n finalisti * 2002 Euroopan-mestaruus * 1999 Amatöörien potkunyrkkeilyn maailmanmestaruus * 2001–2004 Marokon potkunyrkkeilyn mestari ==Lähteet== * Naoufal Benazzouz MMAUniverse.comissa ===Viitteet=== Luokka:Marokkolaiset potkunyrkkeilijät Luokka:Ranskalaiset potkunyrkkeilijät Luokka:Vuonna 1979 syntyneet Luokka:Elävät henkilöt
Tarhaorvokki

Tarhaorvokki on kesäkukkien ryhmä. Ne on jalostettu risteyttämällä hybrideitä keto-orvokista ja muista orvokkilajeista, ja niihin viitataan usein lajinimellä Viola × wittrockiana. Ne ovat kaksivuotisia kasveja, jotka kukkivat kylvämistä seuranneen kylmän kauden jälkeen. Taimitarhoilla ne kylvetään tammikuussa ja myydään kukkivina taimina alkukesästä. Kotipuutarhassa ne kylvetään siemenistä loppukesällä, suojataan talveksi ja kukkivat seuraavana kesänä.Orvokkeja voi istuttaa pitkin kesää Helsingin Sanomat 2001 Tarhaorvokin kukassa on viisi terälehteä. Kaksi ylimmäistä menevät osaksi päällekkäin. Sivulle osoittavat terälehdet tulevat osaksi näiden eteen, ja alimmainen on muita isompi. Kolmessa alimmassa terälehdessä on usein tummia alueita, jotka joko osoittavat kohti kukan hetiötä, kuten keto-orvokillakin, tai muodostavat erillisen "naamakuvion". Kukan halkaisija on tyypillisesti 3–8 cm. Lehdet ovat munuaisenmuotoiset, aaltoreunaiset. == Lähteet == Luokka:Orvokit Luokka:Seulonnan keskeiset artikkelit
Daniel Gonzalez

Daniel Gonzalez (1980 – 9. elokuuta 2007) oli brittiläinen rikollinen, joka tappoi neljä ihmistä teräasein syyskuussa 2004 ja lisäksi yritti tappaa kaksi. Gonzalez asui tekojensa aikaan äidin luona. Hän käytti suurimman osan vapaa- ajastaan PlayStationin ja kauhuelokuvien parissa. Hänellä ei ollut työtä eikä mainittavaa sosiaalista elämää. Hän myös käytti runsaasti alkoholia ja huumeita. Gonzalez oli jo lapsena herättänyt huomiota sopimattomalla käyttäytymisellään ja vuonna 1998 hänen ollessaan 18-vuotias hän joutui sairaalaan, jossa hänellä diagnosoitiin paranoidinen skitsofrenia. Gonzalez kuitenkin lopetti lääkkeiden syömisen. Gonzalezin tekemät neljä murhaa kohdistuivat täysin tuntemattomiin ihmisiin ja tapahtuivat kolmen päivän aikana. Gonzalezin hoidosta aiemmin vastanneen mielenterveyssäätiön mukaan skitsofrenialla ei ollut suoraa yhteyttä hänen rikoksiinsa. Äiti sen sijaan syytti rikoksista huonoa hoitoa. Gonzalez sai murhista kuusi elinkautista. Vaikka hänet katsottiin syyntakeiseksi eli järjissään olleeksi, hänet määrättiin suorittamaan rangaistuksensa Broadmoorin mielisairaalassa. Gonzalez teki lopulta itsemurhan vankeusaikanaan. Freddy Krueger oli Gonzalezin esikuva. Gonzalezin tavoitteena oli ollut alun perin tappaa ainakin kymmenen ihmistä. == Lähteet == Luokka:Brittiläiset sarjamurhaajat Luokka:Brittiläiset elinkautisvangit Luokka:Itsemurhan tehneet Luokka:Vuonna 1980 syntyneet Luokka:Vuonna 2007 kuolleet
Marxin kosto

Marxin kosto (Marx's revenge) on 2002 ilmestynyt Meghnad Desain teos Karl Marxin ideologisista opeista ja niiden tulkinnasta. Desai käsittelee siinä myös valtiokeskeisen sosialismin historiaa sekä Marxin ajatusten taustaa. == Lähteet == * Luokka:Vuoden 2002 kirjat Luokka:Marxismi Luokka:Brittiläiset tietokirjat
Kangaskarhunsammal

Kangaskarhunsammal (Polytrichum juniperinum) kasvaa kuivilla paikoilla. Sen lehtien reunat ovat käänteiset ja lehtien yläpinta on kiiltävä. Sen erottaa karvakarhunsammalesta siitä, että sillä ei ole kärkikarvaa. Kangaskarhunsammalella on juurtumahapsia vain verson tyvellä, kun taas rämekarhunsammalen verso on kokonaan huovastoinen. == Lähteet == == Aiheesta muualla == *Pinkka, Lajituntemuksen oppimisympäristö: Kangaskarhunsammal (Polytrichum juniperinum) *Valokki- Nettikasvio: Kangaskarhunsammal (Polytrichum juniperinum) *UPM-Kymmene: Metsiemme sammaleita, s. 12: Kangaskarhunsammal (pdf) *United States Department of Agriculture (USDA): Polytrichum juniperinum *ITIS: Polytrichum juniperinum Luokka:Karhunsammalet
Rita Wilden

Rita Wilden (o.s. Jahn, s. 9. lokakuuta 1947 Leipzig, Sachsen, Saksa) on entinen saksalainen pikajuoksija ja olympiamitalisti. Rita Wilden osallistui arvokisoihin ensimmäisen kerran tyttönimellään Jahn Méxicon 1968 olympialaisissa, joissa hän sijoittui kuudenneksi 4 × 100 metrin viestijuoksussa ajalla 43,6 ja karsiutui 200 metrin juoksun alkuerissä ajalla 24,0. Avioitumisensa jälkeen hän saavutti Ateenan EM-kilpailuissa 1969 hopeaa 4 × 100 metrillä ajalla 44,0. Helsingin EM-kilpailuissa 1971 hänen paras saavutuksensa oli kuudes sija 200 metrin juoksussa ajalla 23,6. Münchenin 1972 olympialaisissa Wilden saavutti hopeaa 400 metrin juoksussa ajalla 51,21 ja pronssia 4 × 400 metrin viestijuoksussa ajalla 3.26,5. Rooman EM-kilpailuissa 1974 hän saavutti 400 metrillä pronssia ajalla 50,88 ja 4 × 400 metrillä viidennen sijan ajalla 3.27,9. Arvokisauransa hän päätti Montréalin 1976 olympialaisiin, joissa hän sijoittui 4 × 400 metrillä viidenneksi ajalla 3.25,71 ja karsiutui 400 metrin juoksun välierissä ajalla 51,82. Sisäratojen EM-kilpailuissa Rita Wilden voitti 400 metrillä kultaa Münchenissä 1976 ajalla 52,26. Lisäksi hän voitti sekä 4 × 1 kierroksen (1.24,1) että 4 × 2 kierroksen viestissä (3.10,4) kultaa Grenoblessa 1972 (kierroksen pituus 180 metriä) ja 4 × 1 kierroksen viestissä kultaa Rotterdamissa 1973 ajalla 1.24,15 (kierroksen pituus 170 metriä). Hän saavutti 4 × 2 kierroksen viestissä EM-hallihopeaa Katowicessa 1975 ajalla 2.47,3 (kierroksen pituus 160 metriä). ==Lähteet== * * * * Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1947 syntyneet Luokka:Elävät henkilöt
Rämekarhunsammal

Rämekarhunsammal (Polytrichum strictum) kasvaa nimensä mukaisesti rämemättäissä. Sen lehtien reunat ovat kääntyneet lehden päälle, ja lehti on yläpinnalta kiiltävä. Lehden reunoissa ei ole hampaita eikä kärjessä karvaa. Rämekarhunsammalella on juurtumahapsia koko varren matkalla. ==Lähteet== == Aiheesta muualla == *Valokki- Nettikasvio: Rämekarhunsammal (Polytrichum strictum) *UPM-Kymmene: Metsiemme sammaleita, s. 22: Rämekarhunsammal (pdf) *United States Department of Agriculture (USDA): Polytrichum strictum *ITIS: Polytrichum strictum Luokka:Karhunsammalet
Ellen Streidt

Ellen Streidt (o.s. Stropahl, s. 27. heinäkuuta 1952 Wittstock, Brandenburg, Saksan demokraattinen tasavalta) on entinen itäsaksalainen pikajuoksija ja olympiavoittaja. Ellen Streidt osallistui arvokisoihin ensimmäisen kerran tyttönimellään Stropahl Helsingin EM-kilpailuissa 1971 ja saavutti hopeaa 4 × 100 metrin viestijoukkueen ankkurina ajalla 43,6 sekä seitsemännen sijan 200 metrin juoksussa ajalla 23,6. Hän sivusi kesäkuussa 1972 Potsdamissa 100 metrin juoksun maailmanennätystä 11,0. Münchenin 1972 olympialaisissa hän sijoittui neljänneksi 200 metrin juoksussa ajalla 22,75 ja karsiutui 100 metrin juoksun toisissa alkuerissä ajalla 11,48. Rooman EM-kilpailuissa 1974 Ellen Streidt voitti kultaa 4 × 400 metrin viestijuoksussa ajalla 3.25,2 (hän juoksi ankkuriosuuden) ja saavutti hopeaa 400 metrin juoksussa ajalla 50,69. Arvokisauransa hän päätti Montréalin 1976 olympialaisiin, joissa hän voitti 4 × 400 metrillä kultaa maailmanennätysajalla 3.19,23 (hän juoksi kolmannen osuuden) ja saavutti 400 metrillä pronssia ajalla 50,55 vain 0,01 sekuntia Suomen Pirjo Häggmania nopeampana. Juoksu-uransa jälkeen Ellen Streidt avioitui kymmenottelija Eberhard Wendlandin kanssa. ==Lähteet== * * * * Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1952 syntyneet Luokka:Elävät henkilöt
Jääkiekon 3. divisioonan maailmanmestaruuskilpailut 2007

Jääkiekon 3. divisioonan maailmanmestaruuskilpailut 2007 pelattiin Dundalkissa, Irlannissa 15.–21. huhtikuuta 2007. Kisoihin osallistui ensimmäistä kertaa myös Mongolian jääkiekkomaajoukkue. Turnauksen kaksi parasta nousivat 2. divisioonan maailmanmestaruuskilpailuihin vuonna 2008. ==Lopputulokset== Joukkue Ottelut Voitot JA-voitot JA-tappiot Tappiot Maaliero Pisteet 4 4 0 0 0 + 12 Irlanti 4 2 1 0 1 + 8 4 2 0 1 1 + 7 4 1 0 0 3 + 3 Mongolia 4 0 0 0 4 0 Vetäytyi kisoista ==Turnauksen kulku== 15\. huhtikuuta 13:00 Irlanti 11-0 Mongolia 15\. huhtikuuta 16:30 2-5 16\. huhtikuuta 16:30 10-1 Mongolia 16\. huhtikuuta 20:00 4–2 Irlanti 18\. huhtikuuta 13:00 Mongolia 1-14 18\. huhtikuuta 20:00 3-8 19\. huhtikuuta 13:00 Mongolia 1-10 19\. huhtikuuta 20:00 1-3 Irlanti 21\. huhtikuuta 16:30 7-0 21\. huhtikuuta 20:00 Irlanti 4-3 rl. == Lähteet == * IIHF: 3. divisioonan turnaus Luokka:Jääkiekon 3. divisioonan maailmanmestaruuskilpailut Luokka:Vuoden 2007 jääkiekko
Tomi Pakarinen

Tomi Pakarinen (s. 31. lokakuuta 1969 Sippola) on entinen suomalainen jalkapalloilija. Hän oli pelipaikaltaan keskuspuolustaja. Pakarinen aloitti uransa kaudella 1987 kasvattajaseuransa Myllykosken Pallossa joukkueen pelatessa vielä I divisioonassa. Hän oli nostamassa joukkuetta Veikkausliigaan kauden 1991 päätteeksi. Kaudella 1992 Pakarinen voitti MyPan kanssa Suomen Cupin, mutta ei pelannut yhtään liigaottelua. Kaudet 1993–1996 hän pelasi alemmilla sarjatasoilla FC MyPassa ja Kotkan Työväen Palloilijoissa. Ensiesiintymisensä Veikkausliigassa Pakarinen teki lopulta TP-Seinäjoessa kaudella 1997. Kauden 1998 hän edusti Rovaniemen Palloseuraa ennen paluutaan MyPaan, jossa hän saavutti kolme peräkkäistä SM-pronssia vuosina 1999–2001. Viiden pääsarjakauden aikana Pakarinen pelasi 112 ottelua ja teki kaksi maalia. Hänet on valittu Veikkausliigan legendaksi. Pääsarjauransa jälkeen Pakarinen on pelannut alemmilla sarjatasoilla FC Kuusankoskessa, Rakuunoissa, Peli-Karhuissa ja KTP:ssä. == Lähteet == Luokka:Suomalaiset jalkapalloilijat Luokka:Veikkausliigan legendat Luokka:Vuonna 1969 syntyneet Luokka:Elävät henkilöt
Christina Lathan

Christina Lathan (o.s. Brehmer, s. 28. helmikuuta 1958 Altdöbern, Brandenburg, Saksan demokraattinen tasavalta) on entinen itäsaksalainen pikajuoksija ja olympiavoittaja. Christina Lathan, silloiselta sukunimeltään Brehmer, juoksi 18-vuotiaana toukokuussa 1976 Dresdenissä 400 metrin juoksun maailmanennätyksen 49,77 s. Se oli ensimmäinen 50 sekunnin alitus sähköajanotolla. Montréalin 1976 olympialaisissa hän voitti kultaa 4 × 400 metrin viestijuoksussa maailmanennätysajalla 3.19,23. Hän juoksi viestissä ankkuriosuuden. Samoissa kisoissa hän saavutti hopeaa 400 metrin juoksussa ajalla 50,51. Prahan EM-kilpailuissa 1978 Brehmer voitti 4 × 400 metrillä kultaa ajalla 3.21,2 (hän juoksi kolmannen osuuden) ja saavutti 400 metrillä hopeaa ajalla 50,38. Vuonna 1980 hän avioitui pikajuoksija Siegmar Lathanin kanssa. Moskovan 1980 olympialaisissa hän saavutti 4 × 400 metrillä kolmannen osuuden juoksijana hopeaa ajalla 3.20,4 sekä 400 metrillä pronssia ajalla 49,66. Christina ja Siegmar Lathanin avioliitto päättyi myöhemmin eroon. ==Lähteet== * * * * Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1958 syntyneet Luokka:Elävät henkilöt
B'nai Jeshurun

B'nai Jeshurun on Manhattanin Upper West Sidessä New Yorkissa sijaitseva synagoga, joka edusti aiemmin konservatiivijuutalaisuutta, mutta on nyt sitoutumaton. Se perustettiin vuonna 1825http://bjnyc.staging.wpengine.com/about-bj/our-story/ , on New Yorkin toinen synagoga ja kolmanneksi vanhin aškenasisynagoga Yhdysvalloissa. thumb|left|B'nai Jeshurun == Lähteet == ==Aiheesta muualla== *Virallinen sivu Luokka:New Yorkin synagogat Luokka:Manhattanin rakennukset ja rakennelmat Luokka:National Register of Historic Places -kohteet Manhattanilla Luokka:Upper West Side
Onnenonkija

Onnenonkija voi tarkoittaa: * Onnenonkija, suomalainen elokuva vuodelta 2016 * Onnenonkija, Aku Ankan taskukirja 353. * Onnenonkija, Ahti Lammen albumi vuodelta 1981
Labroidei

Huulikalat (Labroidei) on ahvenkalojen lahkon alalahko, johon nykyisin luetaan neljä heimoa, joista tunnetaan noin 680 lajia..Van der Laan, R., Fricke, R. & Eschmeyer, W. N. (eds) 2022. Eschmeyer's Catalog of Fishes Classification (30.10.2022)Fricke, R., Eschmeyer, W. N. & Fong, J. D. 2022. Eschmeyer's Catalog of Fishes: genera/species per family/subfamily.(30.10.2022) Heimoja yhdistävät leuan rakennepiirteet. Huulikalat ovat merieläimiä. Huulikalojen alalahkon rajaus on muuttunut tutkimuksen edetessä. Aiemmin siihen sisällytettiin myös esimerkiksi makean veden kirjoahvenet,Joseph S. Nelson (2006) Fishes of the World, 4th edition. Wiley. ISBN 0-471-25031-7 jotka nykyään ovat omassa lahkossaan Cichliformes. == Lähteet == *
Raelene Boyle

Raelene Ann Boyle (s. 24. kesäkuuta 1951 Coburg, Victoria, Australia) on australialainen pikajuoksija ja olympiamitalisti. Raelene Boyle saavutti 17-vuotiaana olympiahopeaa 200 metrin juoksussa Méxicon 1968 olympialaisissa ajalla 22,7 s. Samoissa kisoissa hän sijoittui 100 metrin juoksussa neljänneksi ajalla 11,1 s sekä 4 × 100 metrin viestijuoksussa viidenneksi ajalla 43,4 s. Münchenin 1972 olympialaisissa hän saavutti hopeaa sekä 100 metrillä (aika 11,23 s) että 200 metrillä (22,45 s). Molemmissa loppukilpailuissa hän hävisi Itä-Saksan Renate Stecherille. Viestijuoksussa Australian joukkue sijoittui kuudenneksi ajalla 43,61 s. Montréalin 1976 olympialaisissa Boyle sijoittui 100 metrillä neljänneksi ajalla 11,23 s ja 200 metrin välierässä hänet hylättiin kahden vilppilähdön vuoksi. Viestissä tuloksena oli viides sija ajalla 43,18 s. Moskovan 1980 olympialaisiinkin hänet valittiin mutta hän jäi vapaaehtoisesti kisoista pois. Kansainyhteisön kisoissa Boyle voitti kultaa 100:lla, 200:lla ja 4 × 100 metrillä sekä Edinburghissa 1970 että Christchurchissa 1974. Lisäksi hän voitti kultaa 400 metrin juoksussa Brisbanessa 1982. Boyle sairastui 1990-luvulla rintasyöpään ja myi olympiamitaleitaan rahoittaakseen hoitoaan. ==Lähteet== * * * Luokka:Australialaiset pikajuoksijat Luokka:Australialaiset olympiamitalistit Luokka:Vuonna 1951 syntyneet Luokka:Elävät henkilöt
Sydsvenskan

Sydsvenskan (SDS), myös Sydsvenska Dagbladet tai Sydsvenska Dagbladet Snällposten, on Malmössä päivittäin ilmestyvä sanomalehti, joka on perustettu 1848. Lehteä julkaisee SDS-koncernen, joka kuuluu Bonnier-konserniin. Lehti määrittelee itsensä "riippumattomaksi liberaaliksi"Om Sydsvenskan - Sydsvenskan.se. Lehden päätoimittaja ja vastaava julkaisija oli Peter Melin äkilliseen 13. helmikuuta 2008 tapahtuneeseen kuolemaansa asti. Uudeksi päätoimittajaksi valittiin elokuusta 2008 alkaen Daniel Sandström. Lokakuusta 2005 on politiikan toimituksen päätoimittaja ollut Heidi Avellan. Lehden levikki on keskimäärin 146 200 (helmikuu 2009). Lehden pääasiallista levikkialuetta ovat Malmö, Lund, Kävlinge, Lomma, Burlöv, Staffanstorp, Svedala, Vellinge ja Trelleborg. Tällä alueella Sydsvenskan on hallitsevassa asemassa, etenkin sen jälkeen kun sen merkittävin kilpailija Arbetet lakkautettiin 2000. ==Lähteet== Luokka:Ruotsalaiset sanomalehdet Luokka:Malmön kunta
Jennifer Lamy

Jennifer Lamy (s. 28. helmikuuta 1949 Wagga Wagga, Uusi Etelä-Wales, Australia) on entinen australialainen pikajuoksija ja olympiamitalisti. Lamy saavutti 19-vuotiaana olympiapronssia 200 metrin juoksussa Méxicon 1968 olympialaisissa ajalla 22,8 s. Hänen edelleen sijoittuivat puolalainen Irena Szewińska sekä 17-vuotias australialainen Raelene Boyle. Samoissa kisoissa Lamy sijoittui 4 × 100 metrin viestijuoksussa viidenneksi ajalla 43,4 s. Kansainyhteisön kisoissa Lamy voitti viestijuoksussa kultaa Kingstonissa 1966, Edinburghissa 1970 ja Christchurchissa 1974. ==Lähteet== * * * Luokka:Australialaiset pikajuoksijat Luokka:Australialaiset olympiamitalistit Luokka:Vuonna 1949 syntyneet Luokka:Elävät henkilöt
Boom Boom Pow

Boom Boom Pow on Black Eyed Peasin albumin The E.N.D. ensimmäinen single. Suomessa single julkaistiin digitaalisesti promona 17. maaliskuuta 2009 ja myöhemmin virallisena singlenä maaliskuun 30. 2009 ==Musiikkivideo== Singlen musiikkivideo julkaistiin 18. huhtikuuta 2009. ==Listasijoitukset== Lista (2009) Lista- sijoitus Australian ARIA Singles Charthttp://www.ariacharts.com.au/pages/charts_display_singles.asp?chart=1U50 1 Belgian Singles Chart (Flanders) 12 Belgian Singles Chart (Wallonia) 26 Canadian Hot 100 1 Chilean Singles Chart"Chilean Singles Chart" 26 Danish Singles Chart 14 Dutch Top 40http://acharts.us/song/42384 10 German Singles Chart 4 Indian Top 20 Chart 1 Irish Singles Chart 4 Israeli Singles ChartIsraeli Official Singles Chart 3 Japan Hot 100 SinglesBillboard 28 New Zealand Singles Chart"New Zealand RIANZ Singles Chart 2 Norwegian Singles Charthttp://lista.vg.no/ 16 Swedish Singles Chart 20 Spanish Singles Chart 22 Swiss Singles Chart 18 Turkey Top 20 Chart 1 UK Singles Chart 1 U.S. Billboard Hot 100http://www.billboard.com/bbcom/charts/chart_display.jsp?f=The+Billboard+Hot+100&pageNumber;=Top+11-50&g;=Singles 1 U.S. Billboard Hot Dance Club PlayBillboard. Hot Dance Club Play Top 11-25 Singles. Retrieved on April 25, 2009. 13 U.S. Billboard Hot R&B;/Hip-Hop SongsHot R&B;/Hip-Hop Songs Chart listing 71 U.S. Billboard Hot Rap Trackshttp://www.billboard.com/bbcom/esearch/chart_display.jsp?cfi=379&cfgn;=Singles&cfn;=The+Billboard+Hot+100&ci;=3107181&cdi;=10166146&cid;=04%2F04%2F2009 3 U.S. Billboard Pop 100 1 == Lähteet == Luokka:Vuoden 2008 kappaleet Luokka:The Black Eyed Peasin kappaleet Luokka:Billboard Hot 100 -listan ykköset
Silvia Chivás

Silvia Chivás Baro (s. 10. syyskuuta 1954 Havanna, Kuuba) on entinen kuubalainen pikajuoksija ja olympiamitalisti. Silvia Chivás saavutti 17-vuotiaana Münchenin 1972 olympialaisissa pronssia sekä 100 metrin juoksussa ajalla 11,24 s että 4 × 100 metrin viestijuoksussa ajalla 43,36 s. Viestissä hän juoksi ankkuriosuuden. Montréalin 1976 olympialaisissa hän karsiutui 100 metrin juoksun välierissä tehtyään tasaista työtä: ensimmäisissä alkuerissä aika 11,43 s, toisissa alkuerissä 11,42 s sekä välierissä 11,43 s. Viestissä Kuuban joukkue karsiutui alkuerissä ajalla 44,29 s. Keski-Amerikan ja Karibian mestaruuskilpailuissa Chivás voitti kultaa 100:lla, 200:lla ja 4 × 100 metrillä sekä Maracaibossa 1973 että Xalapassa 1977. Myös Keski-Amerikan ja Karibian kisoissa Medellínissä 1978 hän voitti kolme kultamitalia. Universiadeissa hän voitti kultaa 200 metrillä Sofiassa 1977. ==Lähteet== * * * Luokka:Kuubalaiset pikajuoksijat Luokka:Kuubalaiset olympiamitalistit Luokka:Vuonna 1954 syntyneet Luokka:Elävät henkilöt